Van der Burgh wen bronsCameron van der Burgh het vanoggend Suid-Afrika se eerste medalje verower by die FINA Wêreld-swemkampioenskappe in Sjanghai in Sjina. Van der Burg het derde geëindig in die 100 meter borsslag vir mans in ŉ tyd van 59 komma 49 sekondes. Hy het drie medaljes verower by verlede jaar se Statebondspele. Alexander Dale Oen het die item in ŉ tyd van 58 komma 7 sekondes gewen. Van der Burgh is die enigste Suid-Afrikaners wat gister tot ŉ eindronde deurgedring het. Suid-Afrika se Karin Prinsloo het laaste geeindig in die halfeindronde van die 100 meter rugslag vir vroue. Die Suid-Afrikaanse waterpolo-span het hulle laaste wedstryd teen Oezbekistan met 6-5 gewen om sodoende algeheel 15de te eindig. Suid-Afrika is tans in die gesamentlike 19de plek op die medaljeleer saam met Hongarye en Oekraïne.